Google Pixel fold lækket via officielle billeder

Google Pixel Fold forventes at være lige om hjørnet og nu er der dukket en række formodede billeder op af den foldbare telefon.

Google I/O er lige om hjørnet og her forventes det, at vi ser flere nye produkter.

Google Pixel 7a, som vi tidligere har skrevet om, er nærmest garanteret til at blive afsløret under eventet.
Læs mere om Pixel 7a her: Rygte: Pixel 7a bliver dyrere end forgængeren.

Der har dog også været en del snak om Pixel Fold – Googles første bud på en foldbar telefon.

Nu er er også dukket en række formodede billeder op, som efter sigende er fra Google. Billederne blev uploadet af @Evleaks på Twitter.

Den ydre skærm (når telefonen er foldet sammen), siges at være på 5,8″, imens den udfoldet har en skærmstørrelse på 7,6″.

Telefonen kommer i to farver: Obsidian og Porcelain.

Pris og lancering

Google Pixel Fold siges at blive præsenteret under Google I/O den 10. maj, sammen med Google Pixel 7a.
Lanceringen af telefonen finder efter sigende sted i slutningen af juni måned. Det bliver dog ikke en billig omgang, da prisen er formodet til at være på 1.700 dollars, hvilket direkte omregnet giver 11.500 kroner, uden moms og afgifter.

Læs også: Motorola snart klar med ny foldbar Razr-telefon

Google Pixel fold lækket via officielle billeder